21.4.2020. - UTORAK

LIKOVNA KULTURA

Dan planeta Zemlje (slikanje)

Za izradu plakata potreban ti je bijeli papir, crni flomaster, kolaž i slike iz časopisa.

Kako je važno održavati čist okoliš i čuvati naš planet Zemlju od zagađenja, tvoj je današnji zadatak osmisliti i napraviti plakat za zaštitu okoliša. Plakat je poruka. Dakle, mora biti zanimljiv, uočljiv, s jasnom porukom.

Tvoj plakat neka ima pozitivnu poruku.

Na sredini kolažem i papirom iz časopisa napravi sliku kojom poručuješ kakva bi Zemlja trebala biti. Crnim flomasterom nacrtaj detalje i kao naslov plakata napiši poruku za očuvanje našeg planeta. Pazi da slova budu velika i uredna.